« Csomagolt kockacukor
Plusz-minusz Budapest »
Közzétéve: 2012. augusztus 2. csütörtök | Szerző: CyberMacs
Érdekes módon, amikor az időjárásról írok, akkor az csak azértis megváltozik.
Próbálom összegyűjteni, hogy milyen jó is nekünk ebben a melegben, tisztára, mintha a trópusokon lennénk, erre elkezd esni az eső. Isztambulban… nyáron… Na még ilyet…
Pedig tényleg meleg van, akár mit is mond a meteorológia. Ezt még a celebTV is bebizonyította. Miután végigmutogatta az összes sztárt, hogy kinek hogyan változott a fürdőruhája (és annak kitöltése) az elmúlt hónapokban, kiküldték a szokásos Ayşe-t, hogy vegyen megint digitális hőmérőt 5 líráért Eminönübe. Ez egy olyan, ami bár biztos hogy nem hiteles és pláne nem pontos, de legalább jó nagy a kijelzője, így egyszerre lehet a hőmérsékletet és Ayşe combjait is megmutatni a több millió TV-nézőnek.
Szóval Ayşe kiment Eminönübe, és megmutatta, hogy 38 fok van. Majd utána Ayşe összeismerkedett a helyi bajszos kisiparokkal. De mire az időjárás jelentés izgalmas lett volna, addigra a TV visszatért a hírességek fürdőruhájához…
Azaz tényleg meleg van.
Nos… nálunk már nincsen hideg víz. A bojler szerint a falból 30 fokos víz jön ki. Ennél hidegebb csak akkor lesz, ha a vízvezetéket átvezetjük a hűtőn. A hűtőnk egyébként tele van jégkockákkal de úgy, hogy már semmi másra nem maradt hely odabent. Fagyasztott. Már régen nincs…
Egyébként a jégkockák csak minimális időre nyújtanak megoldást. A napra kitéve percek alatt elolvadnak…
De ami még izgalmasab, hogy a palackos ivóvízünk is langyos. Akár fürdeni is lehetne benne. Bár ilyen időben még ahhoz is túl meleg.
Viszont ne gondoljuk, hogy Isztambulban tényleg meleg van! Törökországhoz képest egészen hűvös itt az idő. Egyik tengerparton pl. olyan meleg van, hogy az önkormányzat ventilátorokat helyezett el a strandokon…
De erről majd csak írnak az ottélő magyarok.: ) Főleg arra lennék kíváncsi, Ankarában hogy állnak az ivóvízzel?
Meleg van, 10.0 out of 10 based on 5 ratings
Azt hiszem, kezdődik az esős időszak... (RANDOM - 1.000)
Kategória: időjárás, Mi | Címke: időjárás
7 hozzászólás a(z) Meleg van bejegyzéshez
Petra on 2012. augusztus 2. csütörtök - 23:25
A vizvezetek hütön valo atvezetese igazan lelemenyes, szerintem szabadalmaztasd az ötletet, meg mielött a szomszed megcsinalja es jo penzert elkezdi arulni 🙂
Pisti on 2012. augusztus 3. péntek - 10:27
Ügyes módszer megtudni, hogy Ankarából milyen gyakran olvasnak 🙂
Itt a kislétszámú fővárosban kellemes trópusi hőség van – tehát jól érzem magam ! Tegnap ugyan volt némi zápor, meg villámlás – az egyik valahol a közelben csapott le, mert nagyot szólt. Már kezdtem is aggódni, hogy az utcán majd kerülgetni kell a fókákat, a pingvineket és a jegesmacikat, de szerencsére átmeneti volt a vihar…..viszont rendesen dőlt a lé odafentről. Szerencsére dondurmaci van, így a meleget észre sem vesszük 🙂
A csapból még folyik a víz, de lassan a teá főzéshez nem kell sok energiát pazarolnunk itt sem. Palackos vízzel nálunk is tele a hűtő…..meg a jégkocka tartó, mert ugye a darabos víz ivási célra sokkal jobb….ha már buborékos nincs 🙁
Az ötlet nem rossz, a csapvizet átvezetni a hűtőn, de azért némi gépészkedést el kell követni! Ha csak a hűtőn vezeted keresztül, akkor vagy hatalmas csőkígyó kell, hogy elegendő víz elférjen benne, vagy nem lesz ideje lehűteni az átfolyó vizet. Ha a mélyhűtőn vezeted át, akkor pedig esélyes, hogy abban a pár percben, amikor éppen senki nem issza, befagy 🙂 Szóval elő a termosztátokat, csappantyúkat, szelepeket, és hogy használható legyen a gépészeti eszköz, egy-két mikroprofesszort, ami a fogyasztás és a hőmérséklet szerint vezérli a fentieket 🙂
CyberMacs on 2012. augusztus 3. péntek - 16:54
Naja, ez a hűtős dolog igencsak komoly mechanikai munkát igényelne…
Azért jó lenne már feltalálni valamit arra, hogy az ilyenkor extrában érkező energiát elrakjuk télre, amikor fázunk… Nem jó ez így, hogy akkor is energiát pazarolunk, amikor hideg van, meg akkor is, ha meleg van…
Zoltán on 2012. augusztus 3. péntek - 17:51
szerintem nem olyan bonyolult!
Csak ki kell fejleszteni a hosszú, csőalakú hűtűszekrényt, ami ráadásul keresztmetszetében gyűrűszerű, negyedcollos kiosztással, így jól illeszkednének bele a csövek. Persze a jobb helykihasználás érdekében spirális alakba lehetne hajlítani, esetleg a vakolatba ágyazni. 🙂
Zoltán on 2012. augusztus 3. péntek - 17:54
van egyébként Rumlinak egy hasonló célú találmánya, de azt már úgy is ismeritek…
Igen: a hűtőcső!!
a hűteni képes, kompresszorokkal, hőcserélőkkel ellátott cső.
Szerintem remek, főleg fröccshöz!!
cser on 2012. augusztus 4. szombat - 11:16
Na komolyan, tényleg meleg van?
Nálunk Büyükadán szinte borzongat a hűvösség, éjjel dupla takaró kell. Igaz a hálószoba nagyjából bele van vájva a hegyoldalba – mint egy jó pince, olyan. 🙂 Meg is állapítottam, hogy a hegyoldalba építkezéshez nagyon értenek a törökök.
Zoltán on 2012. augusztus 5. vasárnap - 13:56
borpincében dekkoltok?